तुर्किये में चल रही थी बैठक, रूसी मेंबर ने यूक्रेन का झंडा फेंका था
Turkey Summit Fight Video Goes Viral; Ukraine MP Attacks Russian Representative  यूक्रेन के एक सांसद ने रूस के प्रतिनिधि को घूंसा मार दिया। यह घटना अंकारा में ब्लैक सी इकोनॉमिक कोऑपरेशन की बैठक के दौरान की है।
यूक्रेन के एक सांसद ने रूस के प्रतिनिधि को घूंसा मार दिया। यह घटना अंकारा में ब्लैक सी इकोनॉमिक कोऑपरेशन की बैठक के दौरान की है। दरअसल, यहां बैठक के दौरान फोटो सेरेमनी चल रही थी। यूक्रेनी सांसद ऑलेक्जेंडर मारिकोव्स्की यूक्रेन का झंडा लेकर खड़े थे। तभी रूसी प्रतिनिधि ने उनके हाथ से झंडा छीनकर फेंक दिया और आगे बढ़ गए।
यूक्रेन के सांसद मारिकोव्स्की को गुस्सा आ जाता है। वो रूसी प्रतिनिधि का पीछा करते हैं और उन्हें घूंसा मार देते हैं। बाद में दोनों के बीच कहासुनी भी होती है। मारिकोव्स्की ने इस घटना का वीडियो पोस्ट किया है। उन्होंने लिखा- रूसी प्रतिनिधि ये पंच डिजर्व करते थे।
24 घंटे में 30 लाख से ज्यादा लोगों ने देखा वीडियो
'द कीव पोस्ट' के एक पत्रकार ने भी यह वीडियो शेयर किया। 24 घंटे में 30 लाख से ज्यादा लोग ये वीडियो देख चुके हैं। वहीं, बैठक में काला सागर क्षेत्र के देशों के प्रतिनिधि आर्थिक, तकनीकी और सामाजिक मुद्दों पर बहुपक्षीय और द्विपक्षीय संबंध बनाए रखने के तरीकों पर चर्चा कर रहे थे। ब्लैक सी इकोनॉमिक कोऑपरेशन 30 साल पहले यानी 1992 स्थापित हुआ था।
पुतिन के घर पर ड्रोन अटैक की कोशिश हुई थी
3 मई को रूसी राष्ट्रपति व्लादिमिर पुतिन के घर पर ड्रोन से हमले की कोशिश की। इसका आरोप यूक्रेन पर लगाया था। हालांकि यूक्रेन के राष्ट्रपति वोलोदिमिर जेलेंस्की ने बाद में साफ कर दिया कि क्रेमलिन पर ड्रोन अटैक यूक्रेन ने नहीं किए, उसके पास इस तरह के हमलों की काबिलियत नहीं है।
हमले के बाद पुतिन के स्पोक्सपर्सन दिमित्री पेस्कोव ने कहा था- जिस दौरान यह हमला किया गया, उस वक्त पुतिन क्रेमलिन में मौजूद नहीं थे। हमले में ड्रोन का इस्तेमाल किया गया। फिलहाल, प्रेसिडेंट मॉस्को में अपने ऑफिशियल रेसिडेंस में मौजूद हैं और वहीं से काम कर रहे हैं।
खबर पढ़ने के बाद इस पोल पर अपनी राय जरूर दें...
ये खबर भी पढ़ें...
जंग में रूस की तरफ से पत्रकार ने दागी मिसाइल: कहा- ये यूक्रेन को मेरी तरफ से हैलो, हम नाजियों से लड़ रहे
रूस-यूक्रेन जंग में सिर्फ सैनिक ही नहीं बल्कि मौका मिलने पर पत्रकार भी रॉकेट दाग रहे हैं। जंग को कवर कर रहे रूस के एक ऐसे ही रिपोर्टर का वीडियो वायरल हो रहा है। इसमें वो रूस की तरफ से रॉकेट को लोड और फायर करते हुए दिख रहा है। पढ़ें पूरी खबर...